पंचायत चुनाव में भाजपा को सबक सिखाएंगे प्रदेशवासी: मोर
हलका नारनौंद से इनेलो के उम्मीदवार रहे राजसिंह मोर ने कहा है कि भाजपा की जनविरोधी नीतियों से प्रदेश का हर व्यक्ति परेशान है। यहां तक सरकार की नीतियों ने पंचायत चुनाव में भाईचारे को भी बिगाड़ने का काम कर रही है। प्रदेश में होने वाले पंचायत चुनाव में झूठे वायदे कर सत्ता हथियाने वाली भाजपा को उसकी औकात का पता चल जाएगा।
प्रदेशका हर आदमी भाजपा सरकार से तंग
पत्रकारोंसे बातचीत में उन्होंने कहा कि जब से प्रदेश में भाजपा की सरकार बनी है प्रदेशवासी किसान सिंचाई के पानी, युवा रोजगार मिलने से, आम आदमी पीने के पानी बिजली के बढ़े हुए रेटों आदि अनेक समस्याओं से परेशान हैं। उन्होंने कहा कि इनेलो नेता अभयसिंह चोटाला के नेतृत्व में पंचकूला में चल रहा धरना तब तक जारी रहेगा जब तक सरकार बिजली के बढ़े रेट वापिस नहीं लेती। हलका प्रधान सतबीर सिसाए ने कहा कि आवारा घूम रही गायों को प्रशासन के जरिए गऊशालाओं की कमेटियों पर दबाव डालकर रखवाना सरकार के तानाशाही रवैये को उजागर करता है। इस अवसर पर उनके साथ महाबीर बुडाना, शमशेर लोहान, बिंटू शर्मा सुनील दलाल आदि थे।
hin_Deva hin_Deva hin_Deva hin_Deva